wannaphong/clean_thaiwikipedia huggingface dataset:
# สโมสรฟุตบอลโตเกียวรุ่นอายุไม่เกิน 23 ปี
สโมสรฟุตบอลโตเกียวรุ่นอายุไม่เกิน 23 ปี  เป็นทีมฟุตบอลญี่ปุ่นที่ประจำอยู่ในกรุงโตเกียว ซึ่งเป็นทีมสำรองของสโมสรฟุตบอลโตเกียว และเล่นในเจ3 ลีก ที่พวกเขาได้ทำหน้าที่มาตั้งแต่เข้าสู่ลีกในตอนต้นของฤดูกาล 2016 สโมสรนี้มีสนามเหย้าคือ อายิโนะโมะโต๊ะฟิลด์นิชิงะโอะกะ กับอีกสนามที่เล็กกว่าคือ ยุเมะโนะชิมะสเตเดียม

ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วย 3 คน คือ จักรกฤษณ์ เวชภิรมย์ดาวรุ่ง“แข้งเทพ” สู่แข้งเอฟซี โตเกียว : จักรกฤษณ์ เวชภิรมย์ คนไทยคนที่ 4 ในเจลีกแข้งไทยอีกราย! โตเกียวยืม"จักรกฤษณ์"ลุยเจลีก - Goal.com, ณัฐวุฒิ สุขสุ่ม และ ชยธร เทพสุวรรณวร

 ประวัติ 
สโมสรฟุตบอลโตเกียวรุ่นอายุไม่เกิน 23 ปี เข้าร่วมการแข่งเจ3 ลีก ในปี ค.ศ. 2016 พร้อมกับกัมบะโอซะกะรุ่นอายุไม่เกิน 23 ปี และเซเรซโซโอซะกะรุ่นอายุไม่เกิน 23 ปี ซึ่งเป็นทีมสำรองของเพื่อนบ้าน สโมสรเหล่านี้ไม่ได้รับสิทธิในการเลื่อนชั้นสู่เจ3 ลีก นอกจากนี้ พวกเขาสามารถให้ผู้เล่นที่มีอายุเกิน 23 ปี เข้าร่วมทีมได้เพียง 3 คนเท่านั้น

 ทีมปัจจุบัน
# เจ้าหญิงธีโอโดราแห่งกรีซและเดนมาร์ก
เจ้าหญิงธีโอโดราแห่งกรีซและเดนมาร์ก (เป็นพระธิดาลำดับที่ 2 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก โดยพระนามธีโอโดราของพระองค์ เป็นพระนามที่ โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ พระราชอัยยิกา(ย่า) เป็นผู้พระราชทานให้ โดยพระองค์ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร

 เสกสมรส 
เจ้าหญิงธีโอโดราทรงอภิเษกสมรส กับ เบิร์ดฮูดมาร์เกรฟแห่งบาเดิน เมื่อวันที่ 17 สิงหาคม ค.ศ. 1931 ณ บาเดิน-เวือร์ทเทิมแบร์ค เยอรมนี โดยได้รับพระราชทานพระอิสริยยศเป็น มาร์เกรฟแห่งบาเดิน โดยทรงมีพระบุตรดังนี้
เจ้าหญิงมาร์การีตาแห่งบาเดิน
มัคซีมีลีอาน มาร์เกรฟแห่งบาเดิน
เจ้าชายลุควิค วิลเฮล์ม

 สิ้นพระชนม์ 
เจ้าหญิงธีโอโดรา สิ้นพระชนม์เมื่อวันที่ 16 ตุลาคม ค.ศ. 1969 ณ บาเดิน ขณะมีพระชันษา 63 ปี หลังจากพระสวามีสิ้นพระชนม์ไปก่อนหน้านี้เพียง 6 ปี
# แผ่นดินไหวในรัฐเชียปัส พ.ศ. 2560
แผ่นดินไหวในรัฐเชียปัส พ.ศ. 2560  หรือ แผ่นดินไหวในปิฆิเฆียปัน พ.ศ. 2560  เกิดขึ้นเมื่อวันที่ 7 กันยายน พ.ศ. 2560 เวลา 23:49 น. ตามเวลาออมแสงกลาง (11:49 น. ของวันที่ 8 กันยายน ตามเวลาในประเทศไทย) ในอ่าวเตอวนเตเปกนอกชายฝั่งทางใต้ของรัฐเชียปัส ประเทศเม็กซิโก ห่างจากเมืองปิฆิเฆียปันไปทางทิศใต้ประมาณ 87 กิโลเมตร (54 ไมล์) ระดับความรุนแรงที่รู้สึกได้คือระดับ IX (ร้ายแรง) ขนาดความแรงประมาณ 8.1

แผ่นดินไหวทำให้อาคารบางแห่งในกรุงเม็กซิโกซิตีสั่นสะเทือน นอกจากนี้ยังก่อให้เกิดคลื่นสึนามิขนาด 1.75 เมตร (5 ฟุต 9 นิ้ว) เหนือระดับน้ำทะเล และมีการแจ้งเตือนคลื่นสึนามิในบริเวณโดยรอบ เอนริเก เปญญา นิเอโต ประธานาธิบดีเม็กซิโกเรียกมันว่าแผ่นดินไหวที่รุนแรงที่สุดในประเทศในรอบศตวรรษ รองจากแผ่นดินไหวขนาด 8.6 ในปี พ.ศ. 2330 นอกจากนี้ยังเป็นแผ่นดินไหวที่รุนแรงที่สุดในโลกในปี พ.ศ. 2560

รูปภาพ
# เอนโซ ซีดาน
เอนโซ แอลัน ซีดาน เฟร์นันเดซ (เกิดวันที่ 24 มีนาคม ค.ศ. 1995) หรือรู้จักในชื่อ เอนโซ เป็นนักฟุตบอลชาวฝรั่งเศส ปัจจุบันเล่นให้กับอาลาเบส สโมสรฟุตบอลในสเปน โดยเล่นในตำแหน่งกองกลาง

เอนโซเกิดที่เมืองบอร์โด, ฝรั่งเศส เป็นบุตรชายคนโตของซีเนดีน ซีดาน อดีตนักฟุตบอลชาวฝรั่งเศส และเวโรนิเก เฟร์นันเดซ เขาได้รับสิทธิเป็นพลเมืองสเปนในปี ค.ศ. 2006

ชีวิตส่วนตัว
เอนโซเป็นบุตรคนโตของซีเนดีน ซีดานกับเบโรนิเก เฟร์นันเดซ (Véronique Fernández) และเดิมเคยรู้ัจักกันในชื่อ เอนโซ เฟร์นันเดซPLAYER PROFILE: ENZO , Real Madrid เขาได้รับการตั้งชื่อจากเอนโซ ฟรันเซสโกลี อดีตดาราชาวอุรุกวัยที่เป็นไอดอลฟุตบอลของพ่อ

เอนโซมีน้องชายสามคน ได้แก่ ลูกาเล่นให้กับเอย์บาร์ ส่วนเตโอและเอลยัซเล่นให้กับเรอัลมาดริดกัสตียาและชุดเยาวชนของเรอัลมาดริดตามลำดับ เขาแต่งงานกับ Karen Gonçalves จากนั้นเธอจึงให้กำเนิดลูกสาวสามคน คือ: Sia (เกิด ค.ศ. 2022) และฝาแฝด Giulia กับ Kaia (เกิด ค.ศ. 2024)

สถิติ
# เจ้าหญิงเซซีลีแห่งกรีซและเดนมาร์ก
เจ้าหญิงเซซีลีแห่งกรีซและเดนมาร์ก  ทรงเป็นพระชายาในเจ้าชายเกออร์ค โดนาทุส แกรนด์ดยุกรัชทายาทแห่งเฮ็สเซินและริมไรน์ เจ้าชายเยอรมันจากเฮ็สเซิน เจ้าหญิงเซซีลียังทรงเป็นพี่สาวของเจ้าชายฟิลิป ดยุกแห่งเอดินบะระ

 พระประวัติ 
เจ้าหญิงเซซีลีแห่งกรีซและเดนมาร์ก เป็นพระธิดาลำดับที่ 3 ใน เจ้าชายแอนดรูว์แห่งกรีซและเดนมาร์ก และเจ้าหญิงอลิซแห่งบัทเทนแบร์ก พระองค์ประสูติ ณ ตำหนักมอนเรปอสซึ่งห่างาก กรุงเอเธนส์ ไป 15 กิโลเมตร ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์ได้เข้ารับการล้างบาป เมื่อวันที่ 2 กรกฎาคม โดยมีพระบิดามารดาทูลหัวดังนี้
สมเด็จพระเจ้าจอร์จที่ 6 แห่งสหราชอาณาจักร
เจ้าชายนิโคลัสแห่งกรีซและเดนมาร์ก (พระปิตุลา)
แกรนด์ดัชเชสวีราแห่งรัสเซีย

โดยในปี ค.ศ. 1922 พระองค์ได้เป็นเพื่อนเจ้าสาวในงานเสกสมรสของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า

 เสกสมรส 
พระองค์ทรงเสกสมรสกับ เจ้าชายเกออร์ค โดนาทุส แกรนด์ดยุกรัชทายาทแห่งเฮ็สเซินและริมไรน์ ทำให้พระองค์ทรงมีพระยศเป็น แกรนด์ดัชเชสรัชทายาทแห่งเฮ็สเซินและไรน์ โดยมีพระบุตรร่วมกัน ดังนี้

พระนามประสูติสิ้นพระชนม์หมายเหตุเจ้าชายลุดวิจแห่งเฮ็สเซินและไรน์25 ตุลาคม 193116 พฤศจิกายน 1937สิ้นพระชนม์จากเหตุเครื่องบินตกเจ้าชายอเล็คซันเดอร์แห่งเฮ็สเซินและไรน์14 เมษายน 1933เจ้าหญิงโยฮันนาแห่งเฮ็สเซินและไรน์20 กันยายน 193614 มิถุนายน 1939สิ้นพระชนม์จากเยื่อหุ้มสมองอักเสบทารกไม่ปรากฏพระนาม 16 พฤศจิกายน 1937ประสูติบนเที่ยวบินและสิ้นพระชนม์จากเหตุเครื่องบินตก

 สิ้นพระชนม์ 
ในวันที่ 16 พฤศจิกายน ค.ศ. 1937 เจ้าหญิงเซซีลี พระสวามี และพระบุตร พร้อมด้วยพระสัสสุ(แม่สามี) ขึ้นเครื่องบินจากดาร์มชตัทเพื่อเดินทางไปยังกรุงลอนดอน แต่เครื่องบินลำนั้นประสบอุบัติเหตุตก ในระหว่างเกิดเหตุ เจ้าหญิงเซซีลีซึ่งกำลังทรงครรภ์ได้ให้ประสูติพระบุตร แต่ทั้งหมดก็สิ้นพระชนม์ไปในอุบัติเหตุครั้งนั้น เครื่องบินตกลงบริเวณเมืองโอสเต็นเดอ ประเทศเบลเยียม พระศพของพระองค์ พระสวามี และพระบุตร ถูกฝังไว้ที่สุสานของราชวงศ์เฮ็สเซินในเมืองดาร์มชตัท
# โรงเรียนสตรีเลย
โรงเรียนสตรีเลย หรือ โรงเรียนสตรีเลย "วัฑฒนดรุณี" เป็นอดีตโรงเรียนสตรีประจำจังหวัดเลย ก่อตั้งในปี พ.ศ. 2482 ก่อนที่จะถูกยุบรวมกับโรงเรียนสโมสรวิทยาลัยจังหวัดเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน

ปัจจุบัน ที่ตั้งเดิมของโรงเรียนสตรีเลย คือที่ตั้งของโรงเรียนเลยพิทยาคม ซึ่งเป็นโรงเรียนมัธยมศึกษาขนาดใหญ่พิเศษประจำจังหวัดเลย เนื่องมาจากที่ตั้งของโรงเรียนสตรีเลยนั้นกว้างกว่าโรงเรียนสโมสรวิทยาลัย จึงได้ย้ายโรงเรียนมัธยมศึกษาประจำจังหวัดแห่งใหม่จาก โรงเรียนสโมสรวิทยาลัยจังหวัดเลย มาไว้ ณ ที่ตั้งเดิมของโรงเรียนสตรีเลย แล้วจึงเปลี่ยนชื่อใหม่เป็น  โรงเรียนเลยพิทยาคม 

 ประวัติโรงเรียนวัฑฒนดรุณี 
 ปี พ.ศ. 2482 กระทรวงธรรมการได้อนุญาตให้จัดตั้งโรงเรียนรัฐบาลฝ่ายสตรีขึ้นในเมืองเลย โดยใช้ชื่อว่า "โรงเรียนสตรีเลย "วัฑฒนดรุณี"" สถานที่ตั้งในระยะแรกของโรงเรียน คือศูนย์การศึกษานอกโรงเรียนในปัจจุบัน รับเฉพาะนักเรียนหญิง ทำการสอนตั้งแต่ชั้นมัธยมศึกษาปีที่ 1 - 3
ปี พ.ศ. 2515 ทางราชการประกาศยุบโรงเรียนสโมสรวิทยาลัยจังหวัดเลย และโรงเรียนสตรีเลย เป็นโรงเรียนเลยพิทยาคม ซึ่งเป็นโรงเรียนสหศึกษา เปิดทำการสอนตั้งแต่ระดับมัธยมศึกษาตอนต้นถึงมัธยมศึกษาตอนปลาย และเป็นโรงเรียนประจำจังหวัดเลยในปัจจุบัน

 ชื่อของโรงเรียน 
โรงเรียนวัฑฒนดรุณีจังหวัดเลยมีชื่อโรงเรียนทั้งหมด 2 ชื่อคือ
 โรงเรียนสตรีเลย "วัฑฒนดรุณี"
 โรงเรียนสตรีเลย

 ทำเนียบผู้บริหารโรงเรียนสตรีเลย (พ.ศ. 2482 - พ.ศ. 2515) 
 ลำดับที่ ชื่อ - สกุล เริ่มวาระ สิ้นสุดวาระ ตำแหน่ง 1  รักษาการ  นางสาวจำนง บำรุงสวัสดิ์ (ม.8)  พ.ศ. 2482  พ.ศ. 2482  รักษาการแทน 2  นางสาวสุมาลี เวสประชุม (พ.ม)  พ.ศ. 2482  พ.ศ. 2486  ครูใหญ่ 3  นางเปี่ยมศรี จุลกาญจน์ (ป.ป.) พ.ศ. 2487  พ.ศ. 2488  ครูใหญ่ 4  นางสาวน้อม นิคมภักดี (ป.ม.)  พ.ศ. 2489  พ.ศ. 2490  ครูใหญ่ 5  นางสาวบุญกอบ วิสมิตะนันท์ (ป.ม.)  พ.ศ. 2491  พ.ศ. 2495  ครูใหญ่ 6  นางจารุนีล์ โชติกุล (ป.ม.)  พ.ศ. 2496  พ.ศ. 2515  อาจารย์ใหญ่

 แหล่งข้อมูลอื่น 
 เว็บไซต์โรงเรียนเลยพิทยาคม
# โดนัท (แก้ความกำกวม)
โดนัท สามารถหมายถึง

 โดนัท ขนมชนิดหนึ่งที่ทำมาจากแป้งเค้กแล้วนำไปทอดหรืออบ ลักษณะกลมมีรูตรงกลาง
 ทอรัส (เรขาคณิต) หรือทรงห่วงยาง บางครั้งอาจเรียกทรงโดนัท
 มนัสนันท์ พันเลิศวงศ์สกุล (โดนัท) นักแสดงและผู้กำกับภาพยนตร์
 ภัทรพลฒ์ เดชพงษ์วรานนท์ (โดนัท) นักแสดง
# พระเจ้าช็อมแฮ
พระเจ้าช็อมแฮแห่งชิลลา (, ครองราชย์ 247 – 261, สวรรคต 261) พระราชาลำดับที่ 12 แห่ง อาณาจักรชิลลา หนึ่งใน สามราชอาณาจักรเกาหลี จากราชสกุลซ็อก พระองค์เป็นพระราชอนุชาของโชบุนซึ่งเป็นพระราชาองค์ก่อนหน้า
# พระเจ้าฮโยซ็องแห่งชิลลา
พระเจ้าฮโยซ็องแห่งชิลลา (, , สวรรคต 742) พระราชาลำดับที่ 34 แห่งอาณาจักรรวมชิลลา พระองค์เป็นพระราชโอรสองค์ที่ 2 ของพระเจ้าซ็องด็อกมหาราชและพระนางโซด็อก
# แดนนี ดริงก์วอเตอร์
แดเนียล โนเอล ดริงก์วอเตอร์ (เกิด 5 มีนาคม ค.ศ. 1990) เป็นนักฟุตบอลชาวอังกฤษ เล่นในตำแหน่งกองกลาง
อ้างอิง

รายการอ้างอิง

Danny Drinkwater profile at the Chelsea F.C. website
Danny Drinkwater profile  at the Football Association website
# จักรพรรดิฟิลิปชาวอาหรับ
จักรพรรดิฟิลิปเดอะอาหรับ (, 204 – 249, ครองราชย์ 244 – 249, สวรรคต 249) จักรพรรดิองค์ที่ 33 แห่ง จักรวรรดิโรมัน. พระองค์มีพระนามเดิมว่า มาร์กุส ยูลิอุส ฟิลิปุส เอากุสตุส  โดยพระองค์เป็นจักรพรรดิองค์แรกหลังยุคปีแห่งหกจักรพรรดิ

พระองค์ประสูติเมื่อ ค.ศ. 204 ที่ อาระเบียเพเทรีย อันเป็นมณฑลหนึ่งของจักรวรรดิโรมันในอาระเบียปัจจุบันอยู่ใน ประเทศซีเรีย เมื่อ จักรพรรดิกอร์ดิอานุสที่ 3 ผู้เป็นพระราชนัดดาของ จักรพรรดิกอร์ดิอานุสที่ 1 สวรรคตอย่างกะทันหันใน ค.ศ. 244 วุฒิสมาชิกจึงมีความคิดเห็นแตกเป็น 2 ฝ่ายแต่ในที่สุดก็ได้เชิญพระองค์ซึ่งเป็นขุนนางในจักรพรรดิกอร์ดิอานุสที่ 3 ขึ้นสืบราชบัลลังก์ต่อมากระทั่งใน ค.ศ. 247 พระองค์ได้สถาปนาเจ้าชายฟิลิปพระราชโอรสองค์ใหญ่และที่รัชทายาทพระชนมายุ 9 พรรษาขึ้นครองราชบัลลังก์ร่วมกันแต่ในที่สุดจักรพรรดิฟิลิปเดอะอาหรับและจักรพรรดิฟิลิปที่ 2 ก็ถูกปลงพระชนม์โดยเหล่าองครักษ์ ไปรโตริอานี ภายใต้การนำของผู้สืบราชบัลลังก์ต่อจากพระองค์ เดซิอัส เมื่อ ค.ศ. 249
# รางวัลสุพรรณหงส์ทองคำ สาขานักแสดงนำหญิงยอดเยี่ยม
ผู้ได้รับรางวัลและผู้เข้าชิง

+ สัญลักษณ์ ผู้ได้รับรางวัล

 ปี นักแสดง ภาพยนตร์ ตัวละคร 2521 (ครั้งที่1)  พิศมัย วิไลศักดิ์ ไร้เสน่หา นงรามจารุณี สุขสวัสดิ์ สุดห้ามใจรัก -ธิติมา สังขพิทักษ์ ชั่วฟ้าดินสลาย ยุพดีนันทนา เงากระจ่าง แผลเก่า เรียมวงเดือน อินทราวุธ เมียหลวง ดร. วิกันดา 2523 (ครั้งที่2)  จารุณี สุขสวัสดิ์ ช่างเขาเถอะ น้ำตาลลลนา สุลาวัลย์ เลือดสุพรรณ -วิยะดา อุมารินทร์ อีพริ้ง คนเริงเมือง พริ้งสุพรรษา เนื่องภิรมย์ เครือฟ้า เครือฟ้าอำภา ภูษิต กากี กากี 2524 (ครั้งที่3)  สุพรรษา เนื่องภิรมย์ ชายสามโบสถ์ -อรัญญา นามวงศ์ สุดทางรัก - 2525 (ครั้งที่4)  ภัทรา ไวซ์ เมืองมธุรส เจ้ามธุรสปิยะมาศ โมนยะกุล มาดามยี่หุบ ยี่หุบ แจ่มกระโทก 2526 (ครั้งที่5)  ชณุตพร วิศิษฏโสภณ เพื่อน-แพง แพง 2529 (ครั้งที่6)  จินตหรา สุขพัฒน์ แรงหึง มุตตา/มุนินทร์จารุณี สุขสวัสดิ์ ราชินีดอกหญ้า -ชาลิตา ปัทมพันธ์ ครูสมศรี ครูสมศรี มามีสุขนาถยา แดงบุหงา ไม่สิ้นไร้ไฟสวาท ชิดชบา (ชบา)สินจัย หงษ์ไทย ช่างมันฉันไม่แคร์ พิมพ์สิริวิมล เจริญปุระ ดวงยิหวา - 2530 (ครั้งที่7)  จินตหรา สุขพัฒน์ เหยื่อ -
# เรือลาดตระเวนประจัญบานรัสเซียปิออตร์เวลีคี
ปิออตร์เวลีคี   เป็นเรือลาดตระเวนประจัญบานชั้นคิรอฟ ลำที่ 4 ของกองทัพเรือรัสเซีย ในช่วงต้นเรือใช้ชื่อว่า ยูรี อันโดรปอฟ  เพื่อเป็นเกียรติแก่ ยูรี อันโดรปอฟ อดีดเลขาธิการกลางคณะกรรมาธิการกลางพรรคคอมมิวนิสต์แห่งสหภาพโซเวียต เรือถูกเปลี่ยนชื่อหลังจากสหภาพโซเวียตล่มสลาย การต่อเรือล่าช้าเนื่องจากปัญหาเศรษฐกิจที่เรื้อรังในช่วงก่อนและหลังการล่มสลายของสหภาพโซเวียต ทำให้เรือไม่เคยถูกขึ้นระวางจนถึงปี 1998 12 ปีหลังจากที่งานต่อเรือลำนี้เรื่มขึ่น โดยถูกใช้ในชื่อใหม่ว่า ปิออตร์เวลีคี เพื่อเป็นเกียรติแก่ ปีเตอร์มหาราช ปิออตร์ เวลีคี ยังเป็นที่รู้จักใน 2 รหัสประจำเรือคือในประจำการใช้รหัส "183" และปัจจุปันคือ "099" ปิออตร์เวลีคี ยังเป็นเรือธงประจำกองเรือเหนือ
 สมุดภาพ
# เรเกินส์บวร์ค
เรเกินส์บวร์ค (;) เป็นนครทางใต้-ตะวันออกของประเทศเยอรมนี ตั้งอยู่ริมแม่น้ำดานูบ แม่น้ำนาบ และแม่น้ำเรเกิน มีประชากรมากกว่า 140,000 คน เรเกินส์บวร์คเป็นเมืองใหญ่เป็นอันดับ 4 ของรัฐบาวาเรีย ถัดจากมิวนิก เนือร์นแบร์ก เอาก์สบูร์ก เมืองเป็นศูนย์กลางด้านการเมือง เศรษฐกิจ และวัฒนธรรมของบาวาเรียตะวันออก ศูนย์กลางของเมืองยุคกลาง ขึ้นทะเบียนเป็นมรดกโลกจากยูเนสโก
# สะพานชาลส์
สะพานชาลส์ (,) เป็นสะพานประวัติศาสตร์ ข้ามแม่น้ำวัลตาวา ในกรุงปราก ประเทศเช็กเกีย เริ่มก่อสร้างในปี ค.ศ. 1357 ในพระบรมราชานุเคราะห์จากจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ สร้างเสร็จเมื่อตอนเริ่มศตวรรษที่ 15;  สะพานแห่งนี้สร้างแทนสะพานจูดิท ที่สร้างระหว่างปี ค.ศ. 1158–1172 ได้รับความเสียหายจากน้ำท่วมในปี ค.ศ. 1342 จึงได้มีการก่อสร้างสะพานใหม่ แรกเริ่มใช้ชื่อว่า สะพานสโตน (Stone Bridge) หรือสะพานปราก (Prague Bridge) และมาเปลี่ยนชื่อมาเป็นสะพานชาลส์ ตั้งแต่ ค.ศ. 1870

สะพานมีความยาว 621 เมตร (2,037 ฟุต) และมีความกว้างเกือบ 10 เมตร (33 ฟุต) สร้างตามแบบสะพานสโตนในเรเกนส์บูร์ก เป็นสะพานโค้งประกอบด้วยช่องโค้ง 16 ช่อง

 แกลเลอรี่ภาพ
# รางวัลสุพรรณหงส์ทองคำ สาขานักแสดงสมทบชายยอดเยี่ยม
ผู้ได้รับรางวัลและผู้เข้าชิง

+ สัญลักษณ์ ผู้ได้รับรางวัล

 ปี นักแสดง ภาพยนตร์ ตัวละคร 2521 (ครั้งที่1)  อภิรัฐ ชลาชล ฟ้าหลังฝน -เดชดวง อนุศาสนนันท์ สุดห้ามใจรัก -ส. อาสนจินดา รอยไถ -สมจินต์ ธรรมทัต ชั่วฟ้าดินสลาย พะโป้สุประวัติ ปัทมสูต ฟ้าหลังฝน - 2523 (ครั้งที่2)  ส. อาสนจินดา เลือดสุพรรณ -เดชดวง อนุศาสนนันท์ สุดรัก สุดอาลัย -พอเจตน์ แก่นเพชร จากเธอที่เขาพิงกัน -สิงห์ มิลินทราศัย เทพเจ้าบ้านบางปูน -ภิญโญ ปานนุ้ย เงาะป่า ฮเนา 2524 (ครั้งที่3)  สมควร กระจ่างศาสตร์ เด็ดหนวดพ่อตา - 2525 (ครั้งที่4)  คณิต จีระดิษฐ์ ลูกอีสาน บักคูณ 2526 (ครั้งที่5)  สวง ทรัพย์สำรวย เงิน เงิน เงิน ขุนหิรัญ 2529 (ครั้งที่6)  วัชระ ปานเอี่ยม คู่วุ่นวัยหวาน -ชนิสร อําไพรัตนพล โปรดทราบ คิดถึงมาก -ชลประคัลภ์ จันทร์เรือง น้ำเซาะทราย พงษ์สนิท วสันต์ อุตตมะโยธิน ฉันผู้ชายนะยะ เอ็มส. อาสนจินดา ครูสมศรี ครูทองย้อย 2530 (ครั้งที่7)  สอาด เปี่ยมพงษ์สานต์ สะพานรักสารสิน -
# รางวัลสุพรรณหงส์ทองคำ สาขานักแสดงสมทบหญิงยอดเยี่ยม
ผู้ได้รับรางวัลและผู้เข้าชิง

+ สัญลักษณ์ ผู้ได้รับรางวัล

 ปี นักแสดง ภาพยนตร์ ตัวละคร 2521 (ครั้งที่1)  อำภา ภูษิต ฟ้าหลังฝน -จอย จินดานุช อ้อมอกแม่ -ทาริกา ธิดาทิตย์ เหนื่อกว่ารัก -เปียทิพย์ คุ้มวงศ์ กาม -เมตตา รุ่งรัตน์ รอยลิขิต - 2523 (ครั้งที่2)  เปียทิพย์ คุ้มวงศ์ อาอี๊ - จุฑารัตน์ จินรัตน์ เลือดสุพรรณ -ธิติมา สังขพิทักษ์ รักประกาศิต หญิงเล็กดวงชีวัน โกมลเสน กากี -ลินดา ค้าธัญเจริญ ทองผาภูมิ - 2524 (ครั้งที่3)  นันทิดา แก้วบัวสาย สายใจ -เปียทิพย์ คุ้มวงศ์ สุดทางรัก - 2525 (ครั้งที่4)  นุชจรี ประสงค์ธรรม สวัสดีไม้เรียว - 2526 (ครั้งที่5)  คนึงนิจ ฤกษะสาร เพื่อน-แพง เพื่อน 2529 (ครั้งที่6)  มารศรี อิศรางกูร ณ อยุธยา โอวตี๋ -จริยา สรณะคม เมียแต่ง ปรุงฉัตรญาณี จงวิสุทธิ์ แรงหึง นพนภาพิม วัฒนพานิช ตำรวจเหล็ก ปัทมาเพ็ญพักตร์ ศิริกุล พิศวาสซาตาน มาธา 2530 (ครั้งที่7)  รัชนู บุญชูดวง รัก-ใคร่ -ชณุตพร วิศิษฎโสภณ พลอยทะเล -นฤมล นิลวรรณ ด้วยเกล้า แม่เลี้ยงบัวเรือนปนัดดา โกมารทัต ชะตาฟ้า การันต์ กิตติราชอภิรดี ภวภูตานนท์ เมียหมายเลข 1 -

ดูเพิ่มเติม
รางวัลพระราชทานพระสุรัสวดี สาขานักแสดงสมทบหญิงยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงสมทบหญิงยอดเยี่ยม
รางวัลชมรมวิจารณ์บันเทิง สาขานักแสดงสมทบหญิงยอดเยี่ยม
รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์
# โอเบอร์เฮาเซิน
โอเบอร์เฮาเซิน (,) เป็นเมืองที่ตั้งอยู่ริมแม่น้ำเอมเชอร์ในเขตรูร์ ประเทศเยอรมนี ตั้งอยู่ระหว่างเมืองดืสบูร์กกับเอสเซิน เป็นเมืองที่จัดเทศกาลภาพยนตร์สั้นนานาชาติโอเบอร์เฮาเซิน และเป็นที่ตั้งของแกโซเมเตอร์โอเบอร์เฮาเซิน สถานที่ที่ได้รับลงทะเบียนในเส้นทางมรดกอุตสาหกรรมยุโรป (European Route of Industrial Heritage)

ชื่อของเมืองตั้งขึ้นตามสถานีรถไฟที่มาจากปราสาทโอเบอร์เฮาเซิน

ประชากร
นี่คือตารางการพัฒนาของประชากรตั้งแต่ ค.ศ. 1862:

ช่วงอายุของประชากรในเมืองแบ่งเป็นดังนี้ (ค.ศ. 2013):
น้อยกว่า 18 ปี15.6%18–64 ปี63.3%มากกว่า 64 ปี21.1%

ใน ค.ศ. 2014 มีผู้ที่ไม่ใช่ชาวเยอรมันอาศัยอยู่ที่โอเบอร์เฮาเซินร้อยละ 12.5 และมีอัตราการว่างงานที่ร้อยละ 10.4 (กรกฎาคม ค.ศ. 2020)

เมืองพี่น้อง
โอเบอร์เฮาเซินเป็นเมืองพี่น้องกับ:

 มิดเดิลส์เบรอ ประเทศอังกฤษ สหราชอาณาจักร (1974)
 ซาปอริฌเฌีย ประเทศยูเครน (1986)
 ไฟรทัล ประเทศเยอรมนี (1990)
 การ์บอเนีย ประเทศอิตาลี (2002)
 อิกเลเซียส ประเทศอิตาลี (2002)
 แมร์ซิน ประเทศตุรกี (2004)
 ตือคือ ประเทศโปแลนด์ (2020)
# การถ่ายภาพแบบแอลบูเมน
การถ่ายภาพแบบแอลบูเมน  ได้รับการเผยแพร่ในเดือนมกราคม ค.ศ. 1847 โดย Louis Désiré Blanquart-Evrard และเป็นวิธีถ่ายภาพทางการค้าครั้งแรก ที่ตีพิมพ์ลงในกระดาษ ในลักษณะเนกาทีฟ โดยใช้แอลบูเมนที่พบได้ในไข่ขาวผสมเข้ากับสารเคมีบนกระดาษ จนภาพจัดเจนขึ้นเป็นภาพโพซิทีฟ วิธีนี้ใช้กันตั้งแต่ปี ค.ศ. 1855 จนถึงเปลี่ยนศตวรรษที่ 20 โดยมีจุดสูงสุดระหว่างปี ค.ศ. 1860-90 จนช่วงกลางศตวรรษที่ 19 วิธีถ่ายภาพแบบการ์ตเดอวีซิตได้รับความนิยมกว่าวิธีแบบแอลบูเมน
# ฮัลเลอ (ซาเลอ)
ฮัลเลอ (ซาเลอ)  เป็นนครตั้งอยู่ตอนใต้ของประเทศเยอรมนี ในรัฐซัคเซิน-อันฮัลท์ ฮัลเลอเป็นศูนย์กลางเศรษฐกิจและการศึกษาทางตอนกลาง-ตะวันออกของเยอรมนี เป็นที่ตั้งของมหาวิทยาลัยฮัลเลอ-วิทเทนแบร์ก มหาวิทยาลัยที่ใหญ่ที่สุดในรัฐซัคเซิน-อันฮัลท์ และเป็นหนึ่งในมหาวิทยาลัยที่เก่าแก่ที่สุดของเยอรมนี

ภูมิประเทศ
ฮัลเลอ (ซาเลอ) ตั้งอยู่บริเวณตอนใต้ของรัฐซัคเซิน-อันฮัลท์ของประเทศเยอรมนี ใกล้กับแม่น้ำซาเลอ ตั้งอยู่ห่างจากไลพ์ซิช  นครนี้มีพื้นที่รวม 

ภูมิอากาศ

เมืองพี่น้อง
ฮัลเลอเป็นเมืองพี่น้องกับเมืองดังนี้:

 โอวลุ ประเทศฟินแลนด์ (1968)
 ลินทซ์ ประเทศออสเตรีย (1975)
 เกรอนอบล์ ประเทศฝรั่งเศส (1976)
 อูฟา ประเทศรัสเซีย (1977)
 คาลส์รูเออ ประเทศเยอรมนี (1987)
 เจียซิง ประเทศจีน (2009)
 ซาแวนนา หรัฐ (2011)
 กยูมรี ประเทศอาร์มีเนีย (2020)

เมืองมิตรภาพ
 กูอิงบรา ประเทศโปรตุเกส (1976)
 ฮิลเดิสไฮม์ ประเทศเยอรมนี (1990)
# เจ้าหญิงโซฟีแห่งกรีซและเดนมาร์ก
เจ้าหญิงโซฟีแห่งกรีซและเดนมาร์ก (เป็นพระธิดาลำดับที่ 4 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก
พระองค์ทรงเป็นพระภคินีใน เจ้าชายฟิลิป ดยุกแห่งเอดินบะระ

 เสกสมรสครั้งแรก 
พระองค์สมรสครั้งแรกกับ เจ้าชายคริสตอฟแห่งเฮสส์ เมื่อวันที่ 15 ธันวาคม ค.ศ. 1930 ณ เบอร์ลิน ขณะพระองค์ทรงมีพระชันษาเพียง 16 ปี ทรงได้รับพระอิสริยยศเป็น เจ้าหญิงแห่งเฮสส์ โดยมีพระบุตรร่วมกันดังนี้ 
เจ้าหญิงคริสตินา-มาร์เกรเธอแห่งเฮสส์
เจ้าหญิงโดโรธี
เจ้าชายคาร์ล
เจ้าชายเรเนอร์
เจ้าหญิงคาริสา
หลังจากนั้นเมื่อวันที่ 7 ตุลาคม ค.ศ. 1943 พระสวามีของพระองค์ถูกลอบสังหาร และพบพระศพในอีก 2 วันถัดมา

 เสกสมรสครั้งที่ 2 
หลังจากพระสวามีพระองค์แรกสิ้นพระชนม์ไป พระองค์ได้เสกสมรสใหม่กับ เจ้าชายจอร์จ วิลเลียมแห่งฮันโนเฟอร์ เมื่อปี ค.ศ. 1946 และได้รับพระราชทานพระอิสริยยศเป็น เจ้าหญิงแห่งฮาโนเวอร์ โดยทั้งคู่มีพระบุตรร่วมกันดังนี้ 
เจ้าชายเวฟ-เอิร์นส์แห่งฮันโนเฟอร์
เจ้าชายจอร์จแห่งฮันโนเฟอร์
เจ้าหญิงฟรีเดอริกแห่งฮันโนเฟอร์

 สิ้นพระชนม์ 
พระองค์สิ้นพระชนม์เมื่อวันที่ 3 พฤศจิกายน ค.ศ. 2001 ขณะมีพระชันษา 87 ปี โดยพระองค์ทรงเป็นพระภคินีที่ เจ้าชายฟิลิป ดยุกแห่งเอดินบะระ ทรงสนิทมากที่สุด ทั้งนี้ เจ้าหญิงโซฟีเคยเสด็จไปประทับ ณ พระราชวังเค็นซิงตัน ตามคำทูลของ สมเด็จพระราชินีนาถเอลิซาเบธที่ 2 แห่งสหราชอาณาจักร ผู้เป็นพระขนิษฐภคินี (น้องสะใภ้) ทั้งยังทรงเป็นพระมารดาทูลหัวให้ เจ้าชายเอ็ดเวิร์ด ดยุกแห่งเอดินบะระ พระภาติยะ
# เหตุยิงกันที่ลาสเวกัสสตริป พ.ศ. 2560
เมื่อวันที่ 1 ตุลาคม พ.ศ. 2560 (วันที่ 2 ตุลาคม ตามเวลาในประเทศไทย) เกิดเหตุกราดยิงในงานเทศกาลดนตรีคันทรีรูตไนน์ตีวันฮาร์วิสต์ ริมถนนลาสเวกัสสตริปในเมืองแพระไดส์ รัฐเนวาดา มือปืนเปิดฉากระดมยิงจากชั้นที่ 32 ของโรงแรมและกาสิโนแมนดะเลย์เบย์ ข้ามถนนไปยังฝูงชนในลานจัดงานกลางแจ้งระหว่างที่นักร้องเจสัน ออลดีน กำลังปิดการแสดง

ผู้ก่อเหตุเป็นชายผิวขาวชื่อ สตีเวน เครก แพดด็อก วัย 64 ปี ซึ่งอาศัยอยู่ในเมืองเมสกีต รัฐเนวาดา เขาถูกพบเสียชีวิตจากการยิงตัวเองในห้องพักของโรงแรม เหตุกราดยิงครั้งนี้ทำให้มีผู้เสียชีวิต 59 คน (รวมทั้งผู้ก่อเหตุ)Las Vegas shooting: At least 59 dead at Mandalay Bay Hotel และมีผู้บาดเจ็บ 530 คน นับเป็นเหตุกราดยิงที่มีจำนวนผู้เสียชีวิตมากที่สุดในประวัติศาสตร์สหรัฐอเมริกา มากกว่า เหตุกราดยิงใน พัลส์  ไนต์คลับ ในเมืองออร์แลนโด รัฐฟลอริดา เมื่อ วันที่ 12 มิถุนายน พ.ศ. 2559 ซึ่งมีผู้เสียชีวิต 50 ราย
# โกปปาอีตาเลีย ฤดูกาล 2017–18
การแข่งขันฟุตบอล โกปปาอีตาเลีย ฤดูกาล 2017–18, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 71 ของฟุตบอลถ้วยแห่งชาติในฟุตบอลอิตาลี

ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
 ขั้นแรก (แข่งขันกันแบบนัดเดียว)
 รอบแรก: 36 ทีม จาก เลกาโปร และ เซเรีย เด เริ่มต้นทัวร์นาเมนต์
 รอบสอง: 18 ทีมชนะเลิศจากรอบที่ผ่านมาจะได้เข้าร่วมโดยมี 22 ทีมจาก เซเรีย เบ
 รอบสาม: 20 ทีมชนะเลิศจากรอบสองจะได้พบกับ 12 ทีมวางอันดับที่ 9-20 จากเซเรีย อา
 รอบสี่: 16 ทีมชนะเลิศที่เหลืออยู่จากรอบสาม จะถูกนำมาจับสลากประกบคู่ทำการแข่งขันกัน
 ขั้นสอง
 รอบ 16 ทีมสุดท้าย (นัดเดียว) : 8 ทีมชนะเลิศจากรอบสี่จะแทรกเข้าไปสู่สายการแข่งขันกับทีมวาง 1-8 จากเซเรียอา
 รอบ 8 ทีมสุดท้าย (นัดเดียว)
 รอบรองชนะเลิศ (สองนัด)
 รอบชิงชนะเลิศ (นัดเดียว)

วันแข่งขันในแต่ละรอบ
ตารางการแข่งขันของแต่ละรอบมีดังนี้:

 ขั้นที่ รอบ นัดแรก นัดที่สอง ขั้นแรก รอบแรก 29–30 กรกฎาคม ค.ศ. 2017 รอบสอง 5–6 สิงหาคม ค.ศ. 2017 รอบสาม 11–13 สิงหาคม ค.ศ. 2017 รอบสี่ 29 พฤศจิกายน ค.ศ. 2017 ขั้นสุดท้าย รอบ 16 ทีมสุดท้าย 13–20 ธันวาคม ค.ศ. 2017 รอบก่อนรองชนะเลิศ 27 ธันวาคม ค.ศ. 2017 และ 3 มกราคม ค.ศ. 2018 รอบรองชนะเลิศ 31 มกราคม ค.ศ. 2018 28 กุมภาพันธ์ ค.ศ. 2018 รอบชิงชนะเลิศ9 พฤษภาคม ค.ศ. 2018

ขั้นแรก

รอบแรก

เวลาทั้งหมดเป็นCEST (UTC+2).

ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 29 และ 30 กรกฎาคม ค.ศ. 2017.

รอบสอง
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมการแข่งขันในรอบสอง, 20 ทีมที่ผ่านเข้าร่วมจะได้เข้าร่วมกับ 12 ทีมที่มาจาก เซเรียอา ในรอบสาม. แมตช์ในรอบสองจะลงเล่นในวันที่ 5–6 สิงหาคม ค.ศ. 2017.

รอบสาม
ทั้งหมด 32 ทีมที่มาจาก เซเรีย อา, เซเรีย เบ และ เซเรีย เซ เข้าร่วมการแข่งขันในรอบสาม, 16 ทีมจะได้ผ่านเข้าสู่รอบสี่. แมตช์ในรอบสามจะลงเล่นในวันที่ 11–13 สิงหาคม ค.ศ. 2017.

รอบสี่
แมตช์รอบสี่จะลงเล่นระหว่างวันที่ 28–30 พฤศจิกายน ค.ศ. 2017. เวลาทั้งหมดคือ CET (UTC+1).

ขั้นที่สอง (รอบสุดท้าย)

สายการแข่งขัน

รอบ 16 ทีมสุดท้าย
รอบ 16 ทีมสุดท้ายจะลงเล่นระหว่างวันที่ 12–20 ธันวาคม ค.ศ. 2017. เวลาทั้งหมดเป็น CET (UTC+1).

รอบ 8 ทีมสุดท้าย
รอบ 8 ทีมสุดท้าย จะลงเล่นในวันที่ 27 ธันวาคม ค.ศ. 2017 และ 3 มกราคม ค.ศ. 2018.

รอบรองชนะเลิศ
รอบรองชนะเลิศ เลกแรกจะลงเล่นในวันที่ 31 มกราคม และเลกที่สองในวันที่ 28 กุมภาพันธ์ ค.ศ. 2018.

เลกแรก

เลกที่สอง

รอบชิงชนะเลิศ
รอบชิงชนะเลิศจะลงเล่นในวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม.

ดูเพิ่ม
 เซเรียอา ฤดูกาล 2017–18
# ดยุกแห่งกลอสเตอร์
ดยุกแห่งกลอสเตอร์  เป็นบรรดาศักดิ์อังกฤษที่ตั้งขึ้นตามเมืองกลอสเตอร์ โดยตามธรรมเนียมแล้วจะเป็นบรรดาศักดิ์เฉพาะสำหรับพระราชโอรสพระองค์หนึ่งของพระมหากษัตริย์อังกฤษ ในการสถาปนาบรรดาศักดิ์ครั้งล่าสุดเกิดขึ้นในรัชสมัยของพระเจ้าจอร์จที่ 5 เพื่อพระราชทานแก่เจ้าชายเฮนรี โดยต่อมาได้สืบตระกูลไปยังพระโอรสของพระองค์เจ้าชายริชาร์ดซึ่งยังทรงพระชนม์ในปัจจุบัน อนึ่งบรรดาศักดิ์ดยุกแห่งกลอสเตอร์ ยังมีบรรดาศักดิ์ย่อยเป็น เอิร์ลแห่งอัลสเตอร์ (Earl of Ulster) และบารอนคัลโลเดน (Baron Culloden)

ลำดับการสืบตระกูล

 15px เจ้าชายเฮนรี ดยุกแห่งกลอสเตอร์ (31 มีนาคม 1900 – 10 มิถุนายน 1974)
 15px เจ้าชายวิลเลียมแห่งกลอสเตอร์ (18 ธันวาคม 1941 – 28 สิงหาคม 1972)
 15px เจ้าชายริชาร์ด ดยุกแห่งกลอสเตอร์ (ประสูติ 26 สิงหาคม 1944)
 (1) อเล็กซานเดอร์ วินด์เซอร์ เอิร์ลแห่งอัลสเตอร์ (เกิด 24 ตุลาคม 1974)
 (2) แซน วินด์เซอร์ ลอร์ดคัลโลเดน (เกิด 12 มีนาคม 2007)
# เจ้าหญิงคริสตินา-มาร์เกรเธอแห่งเฮสส์
เจ้าหญิงคริสตินา-มาร์เกรเธอแห่งเฮ็สเซิน (เป็นพระธิดาพระองค์ใหญ่ใน เจ้าชายคริสตอฟแห่งเฮสส์ และ  เจ้าหญิงโซฟีแห่งกรีซและเดนมาร์ก ประสูติ ณ พระราชวังโคบอร์ก โดยพระองค์ทรงเป็นพระภาคิไนยใน เจ้าชายฟิลิป ดยุกแห่งเอดินบะระ ถึงแม้ว่าจักรวรรดิเยอรมัน จะล่มสลายไปแล้ว แต่พระองค์และพระญาติยังสามารถดำรงพระยศได้ตลอดพระชนม์ชีพ พระองค์ทรงเป็นเจ้าหญิงแห่งเฮ็สเซิลและอยู่ในฐานันดรระดับ ไฮเนส เช่นเดียวกับพระญาติของพระองค์

 สมรสครั้งแรก 
พระองค์สมรสครั้งแรกกับ เจ้าชายแอนดรูว์แห่งยูโกสลาเวีย เมื่อวันที่ 2 สิงหาคม ค.ศ. 1956  ณ พระราชวังโคบอร์ก อันเป็นพระราชวังที่พระองค์ประสูติ โดยมีพระบุตรร่วมกัน ดังนี้
เจ้าหญิงมาเรีย เทเรซา
เจ้าชายคริสโตเฟอร์

โดยหลังจากนั้น พระองค์ทรงหย่าจากกัน

 สมรสครั้งที่สอง 
พระองค์ทรงเสกสมรสกับ โรเบิรต์ วอฟ เอ็ค ซึ่งทั้ง 2 พบกัน ณ กรุงลอนดอน และสมรสกันเมื่อวันที่ 3 ธันวาคม ค.ศ. 1962 โดยทั้ง 2 มีบุตรร่วมกันดังนี้
โซฟี วอฟ เอ็ค
มาร์ค วอฟ เอ็ค 

และทั้ง 2 ได้หย่าขาดจากกันเมื่อวันที่ 3 กุมภาพันธ์ ค.ศ. 1986
# โรงเรียนการเรือน มหาวิทยาลัยสวนดุสิต
โรงเรียนการเรือน มหาวิทยาลัยสวนดุสิต  เป็นโรงเรียนเทียบเท่าคณะวิชา สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2477 เดิมคือ “โรงเรียนมัธยมวิสามัญการเรือน” ตามนโยบายของกระทรวงศึกษาธิการที่ต้องการให้ผู้หญิงในขณะนั้นได้มีการศึกษาเรียนรู้เกี่ยวกับการบ้านการเรือนที่ดี เป็นโรงเรียนการเรือนแห่งแรกของประเทศไทยใช้สถานที่วังกรมหลวงชุมพรเขตอุดมศักดิ์เป็นสถานที่เรียน (ปัจจุบันเป็นที่ตั้งของมหาวิทยาลัยเทคโนโลยีราชมงคลพระนคร วิทยาเขตพณิชยการพระนคร) ต่อมาปี พ.ศ. 2484  จึงได้ย้ายมาอยู่ที่สวนสุนันทา (ที่ตั้งปัจจุบัน)

 หลักสูตร 
 หลักสูตรที่เปิดสอนในโรงเรียนการเรือน มหาวิทยาลัยสวนดุสิต ระดับปริญญาตรี ระดับปริญญาโท ระดับปริญญาเอกหลักสูตรเทคโนโลยีบัณฑิต (ทล.บ.)
 สาขาวิชาเทคโนโลยีอาหาร
หลักสูตรวิทยาศาสตรบัณฑิต (วท.บ.)
 สาขาวิชาการกำหนดและการประกอบอาหาร
 สาขาวิชาเทคโนโลยีการประกอบอาหารและการบริการ
 สาขาวิชาเทคโนโลยีการแปรรูปอาหาร
 สาขาวิชาโภชนาการและการประกอบอาหาร
หลักสูตรศิลปศาสตรบัณฑิต (ศศ.บ.)
 สาขาวิชาคหกรรมศาสตร์  

  แหล่งข้อมูลอื่น 
 เว็บไซต์อย่างเป็นทางการของมหาวิทยาลัยสวนดุสิต
 เว๊บไซต์โรงเรียนการเรือน มหาวิทยาลัยสวนดุสิต